ยุคขาขึ้นตลาดพรม รับเศรษฐกิจฟื้น
คาร์เปทอินเตอร์ ชี้ตลาดพรมเข้าสู่ขาขึ้น&nbsp;โรงแรมหรู วางแผนรีโนเวท รับเศรษฐกิจเริ่มฟื้น&nbsp; ขณะที่เปิดเสรีการค้า พรมจีน-สินค้าก๊อปปี้ทะลักไทยเพียบ
2 เม.ย. 2553

คาร์เปทอินเตอร์ ชี้ตลาดพรมเข้าสู่ขาขึ้น โรงแรมหรู วางแผนรีโนเวท รับเศรษฐกิจเริ่มฟื้น  ขณะที่เปิดเสรีการค้า พรมจีน-สินค้าก๊อปปี้ทะลักไทยเพียบ 
นายภาคภูมิ จรรยหาญ  กรรมการผู้จัดการ บริษัท คาร์เปท อินเตอร์เนชั่นแนล ไทยแลนด์ เปิดเผยว่าตลาดพรมเข้าสู่ยุคขาขึ้น เนื่องจากโครงการประเภทโรงแรมระดับ 5 ดาว  อาทิ โรงแรม เพนนินซูลา ม,แมริออท  ,แชงกรีล่า ส่วนใหญ่ที่ถึงเวลาต้องปรับปรุงหรือรีโนเวท หลังจากใช้งานมาประมาณ 4-5 ปี   ขณะนี้มีสินค้ารอส่งมอบให้กับลูกค้า จำนวน 6 แสนตร.ม.  จากปัจจุบันบริษัทมีกำลังการผลิตเต็ม 12 ล้าน ตร.ม.ต่อปี แต่ผลิตจริงอยู่ที่  8-10 ล้านตร.ม.ต่อปี
“โรงแรม 5 ดาว ส่วนใหญ่จะเลือกใช้พรมของ เรา ซึ่งขณะนี้มีคำสั่งซื้อแล้วที่จะต้องเตรียมเปลี่ยนสินค้าที่ใช้อยู่แต่เดิม  แม้ว่าสถานการณ์ตลาดการท่องเที่ยว ในปัจจุบัน ยังไม่สู่ดีนัก  เพราะได้รับผลกระทบจากปัจจัยลบทางด้านการเมืองในประเทศ  แต่หากมองในระยะยาวเชื่อว่าน่าจะปรับตัวดีขึ้น” นายภาคภูมิกล่าว                ทั้งนี้ เมื่อ 5-6 ปีก่อน สัดส่วนการส่งออกอยู่ที่  40%  ปัจจุบันได้ปรับมาเน้นตลาดส่งออกต่างประเทศมากถึง 65%  โดยประเทศที่ส่งออกสำคัญได้แก่สหรัฐอเมริกา  ออสเตรเลีย ตะวันออกกลาง  ยุโรป และเอเชียตะวันออกเฉียงใต้    ปัจจุบันตลาดรวมพรมมีมูลค่า 2,500 ล้านบาท ซึ่งบริษัทมีส่วนแบ่งตลาดถึง  40%   โดยในปีนี้ตั้งเป้ารายได้ไว้ที่ 2,000  ล้านบาท  ซึ่งจะเท่ากับรายได้เมื่อปี 2551  จากเมื่อปี2552 รายได้ของบริษัทฯต่ำกว่าเป้า  13% 
อย่างไรก็ตามหลังจากการเปิดเสรีทางการค้าหรือเอฟทีเอ อัตราภาษีนำเข้าเหลือ 0%  จากก่อนหน้าอัตราภาษีอยู่ที่  5-10% เริ่มส่งผลกระทบ ส่งผลให้พรมจากประเทศจีน ทะลักเข้าสู่ประเทศไทยมากขึ้น  เนื่องจากราคานำเข้า จะเท่ากับผู้ผลิตพรมในประเทศ   และยังมีสินค้าก๊อปปิ้ แบรนด์ของบริษัทฯ ด้วย  แต่สิ่งที่ผู้ผลิตพรมจากจีน ยังไม่สามารถแข่งขันได้คือคุณภาพของสินค้า    ขณะเดียวกันองค์กรขนาดใหญ่ หรือ ผู้ที่เลือกใช้สินค้า  จะพิจารณาเรื่อง คุณภาพของสินค้าแล้ว ยังคำนึงถึงนวัตกรรมในการผลิตสินค้าเพื่อรักษา สิ่งแวดล้อม ซึ่งบริษัทได้รับการรับรองจากองค์กรชั้นนำ ทั้งในประเทศและต่างประเทศ  3  ฉลากเป็นรายแรกของไทยและของโลกในกลุ่มอุตสาหกรรมพรม